Chemčikas
Chemčikas (rus. Хемчик, tuv. Кемчик) – upė Rusijoje, vakarų Tuvoje; Jenisiejaus kairysis intakas. Prasideda Kozero kalnagūbryje. Teka į šiaurės rytus Tuvos įduba, besidriekiančia tarp Vakarų Sajano ir Tanu Olos kalnų. Įteka į Sajanų-Šušenskojės tvenkinį. Intakai: kairieji – Čindozynas, Alašas, Ak Sugas, Kara Sugas, Čadanas, Aldi Iškinas. dešinieji – Mažasis Chemčikas, Čon Chemas, Činge Chemas, Barlykas, Čirgaky. Slėnis siauras, stačiašlaitis. Vagoje gausu riedulių, slenksčių, krioklių (ypač aukštupyje). Žemupys nevandeningas. Upės vanduo naudojamas drėkinimui. Chemčiko slėnyje įsikūręs Ak Dovurako miestas.